Okresná prokuratúra Nové Zámky 
F. Rákocziho 15, 940 44 Nové Zámky 1

Sp. zn. : 2 Pv 91/11/4404	Nové Zámky, 16.10.2013
EEČ : 2-33-120-2013

U Z N E S E N I E

Trestná vec:	obvinený XXXXX  
Prečin:	Nevyplatenie mzdy a odstupného podľa § 214 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nové Zámky zo dňa 30.4.2012, spisová značka 2 Pv 91/11/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Ako konateľ  spoločnosti    XXXXX, za obdobie od 01.05.2010  do  28.09.2010 nevyplatil mzdy svojmu  zamestnancovi, na ktoré vyplatenie mal zamestnanec nárok, v deň ich  splatnosti, hoci mal peňažné prostriedky na ich výplatu a tieto nevyhnutne nepotreboval na zabezpečenie činnosti zamestnávateľa, čím pre XXXXX, narodeného XXXXX, bytom  XXXXX,  XXXXX, spôsobil škodu 1.550,00 €.

Uznesením prokurátora Okresnej prokuratúry Nové Zámky zo dňa 30.4.2012, spisová značka 2 Pv 91/11/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora  Okresnej prokuratúry Nové Zámky  spisovej značky  2 Pv  91/11 - 17  zo dňa   30.04.2012   bolo podľa § 216 odsek 1 Trestného poriadku podmienečne zastavené trestné stíhanie obvineného  XXXXX,  pre prečin nevyplatenia  mzdy  a odstupného podľa § 214  odsek 1 Trestného zákona, ktorého sa dopustil na tom skutkovom základe, že ako konateľ  spoločnosti    XXXXX 10, za obdobie od 01.05.2010  do  28.09.2010 nevyplatil mzdy svojmu  zamestnancovi, na ktoré vyplatenie mal zamestnanec nárok, v deň ich  splatnosti, hoci mal peňažné prostriedky na ich výplatu a tieto nevyhnutne nepotreboval na zabezpečenie činnosti zamestnávateľa, čím pre XXXXX, narodeného XXXXX, bytom  XXXXX,  XXXXX, spôsobil škodu 1.550,00 €.
         Podľa § 216 odsek 2 Trestného   poriadku  bola obvinenému XXXXX určená skúšobná  doba na  1 rok.  Skúšobná doba začala plynúť  dňom 14.05.2012, kedy uznesenie o podmienečnom zastavení trestného stíhania nadobudlo právoplatnosť a uplynula dňom 14.05.2013. 
         Zistil som, že  obvinený  XXXXX  v  priebehu  skúšobnej doby viedol riadny život  (charakteristika z miesta trvalého bydliska, Obvodného úradu Nové Zámky, odbor všeobecnej vnútornej správy, odpis z registra trestov), z ktorého dôvodu som podľa § 217  odsek  1 Trestného poriadku   rozhodol, že sa osvedčil.

         Právoplatnosťou uznesenia o tom, že sa obvinený osvedčil,  nastávajú účinky zastavenia  trestného stíhania podľa § 9  odsek  1 písmeno e/ Trestného poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tibor Vojtek
prokurátor